Prioriteti nove nuklerne politike SAD
SAD neće, u skladu sa novom nuklernom politikom, razvijati nove nuklerne glave i nuklearne kapacitete.
Obznanjivanje nove nuklearne politike Bijele kuće i potpisivanje novog američko-ruskog sporazuma o smanjenju i neširenju nuklernog oružja dva su vrlo bitna momenta pred održavanje samita lidera 47 zemlja koji će se idućeg tjedna okupiti u Washingtonu i razgovarati o unapređenju zaštite i osiguranja nuklernog oružja i materijala. Sjedinjene Američke Države najavile su ovog tjedna novu, stratešku, politiku nuklernog naoružavanja kojom se izrazito snažno ukazuje na opasnost i prijetnje nuklernim oružjem terorističkih organizacija i takozvanih odmetnutih zemalja, zemalja koje ne prihvataju međunarodne obaveze u pogledu kontrole i neširenja nuklernog oružja. Mnogi analitičari novu američki politiku ocjenjuju vrlo važnim korakom naprijed, dok su na drugoj strani oni koji ta opredjeljenja smatraju nesmotrenim i neodgovovornim. Novim “Pregledom nuklearnih stavova,” kako bi bukvalno mogao biti prevod naslova stavova administracije predsjednika Obame o nuklernom politici Sjedinjenih Država, Rusija i Kina nisu više primarne nuklerne prijetnje. Ministar odbrane Robert Gates je, govoreći o tom dokumentu, istakao: Nova nuklerna politika trebalo bi da dovede do smanjene uloge nuklernog oružja uostvarivanju sigurnosti, ali ne na račun sposobnosti Sjedinjenih Država da zaštite sebe i zemlje-saveznice, ističe američka državna tajnica Hillary Clinton: Po prvi put Sjedinjene Države jasno kažu da neće koristiti atomsko oružje protiv zemalja bez te vrste oružja i ako poštuju sporazum o neširenju nuklernog naoružanja, čak i da napadnu Sjedinjene Države biološkim ili hemijskim oružjem. U takvu kategorizaciju ne uklapaju se Iran i Sjeverna Koreja. Tom Collina, analitičar vašingtonske Asocijacije za kontrolu naoružanja, smatra da je nova američka nuklerna politika korak naprijed i dodaje: Za razliku od gospodina Colline, Matthew Bunn, ekspert za nuklearnu sigurnost sa univerziteta Harward, strahuje da bi nova američka strategija mogla imati suprotan efekat: Novom američkom nuklernom politikom priznaje se činjenica da je nuklerni arsenal Sjedinjenih Država naslijeđen iz vremena hladnog rata praktično neupotrebljiv u zaštiti od samoubilačkih napada terorista i neprijateljskih režima u slučaju da se domognu nuklernog oružja. Sjedinjene Države će zadržati određeni broj podmornica, aviona i balističkih raketa sposobnih da nose i lansiraju nuklearne bojeve glave, ali neće, u skladu sa novom nuklernom politikom, razvijati nove nuklerne glave i nuklearne kapacitete. Kritičari smatraju da će time biti oslabljena odbrambena moć Sjedinjenih Država, a Frank Gaffney, analitičar Centra za sigurnosnu politku ističe da će Amerikanci, ako shvate kuda to ide i kamo će stići, biti užasnuti i dodaje: Obznanjivanje nove nuklearne politike Bijele kuće i potpisivanje novog američko-ruskog sporazuma o smanjenju i neširenju nuklernog oružja dva su vrlo bitna momenta pred održavanje samita lidera 47 zemlja koji će se idućeg tjedna okupiti u Washingtonu i razgovarati o unapređenju zaštite i osiguranja nuklernog oružja i materijala. Vrlo brzo, već u maju, uslijediće i međunarodna konferencija u sjedištu Ujedinjenih nacija u New Yorku o jačanju Sporazuma o neširenju nuklernog oružja.